recursal/SuperWikiNEXT-32B huggingface dataset:
நடுங்கும் மரத்தின் இலைகள்

### வகைப்பாடு

தாவரவியல் பெயர்  : *பாப்புலஸ் ரெமுலஸ்* **Populus Tremulodies**

குடும்பம்  : **சாலிக்கேசியீ** (Salicaceae)

### இதரப் பெயர்கள்

1. **பாப்பளர்**
2. **ஆஸ்ப்பெண்**

மரத்தின் அமைவு
--------------

இம்மரம் 80 முதல் 100 அடி உயரம் (25-30மீ) வரை வளரக் கூடியது. ஈரமான இடங்களில் மிக வேகமாக நன்றாக வளரக்கூடியது. இவற்றின் பூக்கள் ஒரு பாலின, ஆண் மரம் வேறு, பெண் மரம் வேறு. மகரந்தச் சேர்க்கை காற்றின் மூலம் நடக்கும். விதைகள் சிறியவை பஞ்சு போன்ற மயிர்கள் குஞ்சமாக வளர்ந்திருக்கும்.

இலை அமைவு
---------

இம்மரத்தின் இலைகள் மெல்லிய கிளைகளில் தொங்கிக் கொண்டிருக்கும் இலைகள் முக்கோண வடிவமாகவோ (அ) முட்டை வடிவமாகவோ இருக்கும். இதனுடைய பச்சையான இலைகள் இலையுதிர்க் காலத்தில் மஞ்சள் நிறமாக மாறும். காற்று லேசாக வீசினாலும் இவ்விலைகள் நடுங்குவது போல விடவிட என்று அசையும். மழைத்துளி விழுவது போன்ற சிறிய மென்காற்றுக்கும் இதன் இலைகள் அசைந்தாடும். இதனால் இம்மரம்  பூமி அதிர்ச்சியை முன் கூட்டியே தெரிந்துகொள்ளும்.

காணப்படும் பகுதி
----------------

இம்மரம் வெண்மையாகவும் மென்மையாகவும் இருக்கும் இவை பெட்டியும், காகிதம் செய்யவும் பயன்படுகிறது. இம்மரங்கள் வட அமெரிக்கா, கலிபோர்னியாவில் வளர்கின்றன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**டெல்டா 4000 தொடர்** *(Delta 4000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1989 மற்றும் 1990 ஆகிய இரண்டு ஆண்டுகளில் இரண்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 4000 ஏவூர்தியும் ஒன்றாகும். டெல்டா 4000 தொடரில் பல்வேறு மாறுபாடுகள் கொண்ட ஏவூர்திகள் முன்வைக்கப்பட்டாலும் டெல்டா 4925 மட்டுமே ஏவப்பட்டது. நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன. முன்னதாகப் பயன்படுத்தப்பட்டு பின்னர் நிறுத்தப்பட்ட டெல்டா குடும்ப ஏவூர்தி மற்றும் அப்போதுதான் உருவாக்கப்பட்டு செயல்பாட்டில் இருந்த டெல்டா II 6000 தொடர் ஏவூர்திகளின் உதிரி பாகங்கள் டெல்டா 4000 ஏவூர்தியை வடிவமைக்க உபயோகப்படுத்தப்பட்டன.

எம்பி-3-III இயக்கும் தோர் ஏவுகணையின் நீட்சிவடிவ நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். முன்னதாக இது டெல்டா 1000 தொடராக பறந்தது. மேலேற்றும் உந்துகைச் சக்தியை அதிகரிக்கும் விதமாக, டெல்டா 3000 தொடரில் பயன்படுத்திய சக்திவாய்ந்த காசுடர்-4 ஆற்றல் நிரப்பிகளை நீக்கப்பட்டன. அவற்றிற்குப் பதிலாக திண்ம ஏவூர்தி உந்துகலங்களான காசுடர்-4ஏ ஆற்றல் நிரப்பிகள் 9 எண்ணிக்கையில் டெல்டா 4000 உடன் இணைக்கப்பட்டன. டெல்டா-கே வகை இரண்டாம் கட்டமாகப் பயன்படுத்தப்பட்டது. கலச்சுமையை புவியிணக்க இடைப்பாதையில் உயர்த்தித் தள்ள , சிடார்-48பி பொறி வகை கலச்சுமை உதவிப் பெட்டகம் மூன்றாவது கட்டமாகப் பயன்படுத்தப்பட்டது. 

கேப் கேனவராலில் உள்ள 17பி ஏவுவளாகத்தில் இருந்தே டெல்டா 4000 இன் இரண்டு ஏவுதல்களும் நிகழ்ந்தன. முதல் ஏவுதலின் போது பிரித்தானியாவின், பிரித்தானிய வான் ஒளிபரப்புக்காக மார்கோ போலோ 1 ஏவப்பட்டது. இந்திய விண்வெளி ஆய்வு மையத்திற்காக இரண்டாவது ஏவுதல் நிகழ்த்தப்பட்டது. இந்த ஏவுதலின் போது இந்திய தேசிய செயற்கைக்கோள் 1டி விண்ணில் ஏவப்பட்டது. இவ்விரண்டு நிகழ்வுகளும் வெற்றியில் முடிந்தன.

மேற்கோள்கள்
-----------

* Wade, Mark. "Delta". Encyclopedia Astronautica. 2009-02-15 அன்று பார்க்கப்பட்டது.
* Krebs, Gunter. "Thor family". Gunter's Space Page. 2009-02-15 அன்று பார்க்கப்பட்டது.
**டெல்டா கடற்கரை** (*Delta Beach*) கர்நாடகாவின் உடுப்பி மாவட்டத்தில் உள்ள கோடி பெங்கரே என்ற சிறிய கிராமத்தில் அமைந்துள்ளது. கோடி பெங்க்ரே கடற்கரை என்றும் இக்கடற்கரை அழைக்கப்படுகிறது. சுவர்ணா நதி அரபிக்கடலை சந்திக்கும் முகத்துவாரத்தில் இந்த கடற்கரை அமைந்துள்ளது.

உள்ளூரில் ""குத்ரு"" என்று அழைக்கப்படும் சிறிய தீவுகள் டெல்டா கடற்கரையின் சுற்றுப்புறத்தில் உள்ளன. டெல்டா கடற்கரையில் மீன்வளத்துக்கான சிறிய துறைமுகம் ஒன்று உள்ளது.

போக்குவரத்து
------------

டெல்டா கடற்கரை உடுப்பியிலிருந்து கோடி பெங்கரே ஊட்டு சாலையில் 9 கிலோமீட்டர் தொலைவில் அமைந்துள்ளது. உடுப்பியில் இருந்து நகரப் பேருந்துகள் கோடி பெங்ரே, கெம்மானு மற்றும் ஊட்டு ஆகிய இடங்களுக்கு அடிக்கடி பயணம் செய்கின்றன. டெல்டா கடற்கரை மால்பே கடற்கரையிலிருந்து 10 கிலோமீட்டர் தொலைவில் உள்ளது.

கள் கடை
-------

பெங்கரேயில் பல குளிரூட்டப்பட்ட கள் விற்பனைக் கடைகள் உள்ளன.
 இப்பகுதி அங்கு கிடைக்கும் புத்தம்புதிய கடல் உணவுகளுக்கும் பெயர் பெற்றது.

மேற்கோள்கள்
-----------

1. ↑  "A travel guide to coastal Karnataka". 20 October 2018.
2. ↑  "Delta Beach, ahoy!".
**காடு நடனம்** (*Ghatu*) என்பது மேற்கு நேபாளத்தின் குருங் சமூகத்தின் நேபாள நாட்டுப்புற நடனமாகும்.  இந்த நடனம் முக்கியமாக புத்த பூர்ணிமா திருவிழாவின் போது நிகழ்த்தப்படுகிறது. அதே மாதத்தின் முந்தைய அமாவாசை நாளில் நடனம் தொடங்கப்படுகிறது. வசந்த பஞ்சமி தினத்தன்று நடனக் கலைஞர்கள் தேர்ந்தெடுக்கப்பட்டு மூன்று அல்லது நான்கு மாதங்கள் பயிற்சி அளிக்கப்படுவார்கள்.  குருங் சமூகத்துடன், இந்த நடனம் மகர், துரா, பாலாமி மற்றும் குமால் சமூகத்தினராலும் இந்த நடனம் நிகழ்த்தப்படுகிறது.

செயல்திறன்
----------

காடு நடன நிகழ்ச்சியில், ராஜா பாஷ்ரமு மற்றும் ராணி யம்பவதி என்கிற சாம்பவதி கதை சொல்லப்படுகிறது. இரண்டு முக்கிய காடு நடனக் கலைஞர்களில் ஒருவர் ராஜாவாகவும் மற்றவர் ராணியாகவும் நடிக்கிறார். அரசர் பாஷ்ரமு வேட்டையாடச் செல்கிறார், அங்கு அவர் யம்பவதியைச் சந்திக்கிறார். அவர்கள் ஒருவரையொருவர் திருமணம் செய்து கொள்கிறார்கள். அவர்களுக்கு ஒரு குழந்தை உள்ளது. மன்னன் பஷ்ரமு ஒரு போருக்குச் செல்கிறான், அங்கே அவன் இறக்கிறான். ராணி பின்னர் உடன்கட்டை ஏறி தனது கணவருடன் தீக்குளிக்க முடிவு செய்கிறாள். இந்தக் காட்சியை நடனத்தின் மூலமாக வெளிப்படுத்தும்போது நடனக் கலைஞர்கள் மயக்க நிலையில் செல்கிறார்கள்.  இரண்டு வகையான காடு நடனங்கள் உள்ளன. அவை, *பஹ்ரமேஸ்* மற்றும்
*சதி* என்ற பெயரில் வழங்கப்படுகின்றன.

பஹ்ரமேஸ் நடனம்
--------------

*பஹ்ரமேஸ்* காடு நடனம், ஆண்டு முழுவதும் நிகழ்த்தப்படலாம் என்று அறியப்படுகிறது. மேலும், விவசாயம் மற்றும் வீட்டு வேலைகள் போன்ற மக்களின் அன்றாட நடவடிக்கைகள் இந்த வகை நடனத்தில் வழங்கப்படுகின்றன.

சதி நடனம்
---------

வசந்த பஞ்சமி (டிசம்பர்/ஜனவரி) முதல் புத்த பூர்ணிமா (ஏப்ரல்/மே) வரை மட்டுமே சதி நடனம் செய்ய முடியும். சதி நடனத்தில், ராஜா மற்றும் ராணியின் முக்கிய கதை வழங்கப்படுகிறது. இந்த நடனத்தின் போது, நடனக் கலைஞர்கள் ஒரு மயக்க நிலையில் செல்கிறார்கள். இது, இவர்கள் வணங்கும் கடவுளால் ஆட்கொள்ளப்பட்டதாக நம்பப்படுகிறது. நடனக் கலைஞர்கள் பொதுவாக, மெதுவான உடல் அசைவில் நடனமாடுகிறார்கள். 

Ghatu Dance by Gurung women during Tamu Lhosar celebration 2018 தமு லோசர் (குருங் புத்தாண்டு) கொண்டாட்டத்தில் காடு நடனம் (2018)

ஆடை மற்றும் அணிகலன்கள்
----------------------

நடனக் கலைஞர்கள் குருங் கலாச்சார உடை மற்றும் நகைகளை அணிந்துள்ளனர். பூக்கள் மற்றும் வறுத்த நெல் ஆகியவற்றால் செய்யப்பட்ட கிரீடம் நடனக் கலைஞர்களால் அணியப்படுகிறது. ராஜாவுக்கு குதிரை, ராணிக்கு சீப்பு என பல்வேறு பொருட்கள் இந்த வகை நடனத்திற்கு பயன்படுத்தப் படுகிறது. வில் மற்றும் அம்பு ஒவ்வொரு ஆண்டும் மக்களால் புதியதாக தயாரிக்கப்படுகிறது, அவை நடனத்தின் போது பயன்படுத்தப்படுகின்றன.

சான்றுகள்
---------

1. ↑  "वैशाख शुक्ल पूर्णिमा र घाटु नृत्य नाटिका Nepalpatra". *nepalpatra.com*. 2022-08-17 அன்று பார்க்கப்பட்டது.
2. ↑  Bhattarai, Sewa. "Ghatu dance of Lamjung" (ஆங்கிலம்). 2022-08-17 அன்று பார்க்கப்பட்டது.
3. ↑  Bhattarai, Sewa. "Ghatu dance of Lamjung" (ஆங்கிலம்). 2022-08-17 அன்று பார்க்கப்பட்டது.Bhattarai, Sewa. "Ghatu dance of Lamjung". Retrieved 2022-08-17.
4. ↑  "लोप हुने अवस्थामा गुरुङ र घले समूदायमा प्रचलित घाटु नाच". *BeniOnline.com.np जिल्लाका ताजा अनलाइन समाचार* (ஆங்கிலம்). 2019-04-19. 2022-05-27 அன்று மூலம் பரணிடப்பட்டது. 2022-08-17 அன்று பார்க்கப்பட்டது.
**டெல்டா கதிர்** (*delta ray* - δ) என்பது நிறைகூடியதும் மின்னூட்டம் கொண்டதுமான ஆல்ஃபா கதிர்கள் அல்லது அதிக ஆற்றலுள்ள இலத்திரன்கள் ஓர் ஊடகம் வழியாகப் பயணிக்கும் போது, அவைகளின் பாதையில் தோற்றுவிக்கப்படும் துணை இலத்திரன்கள் ஆகும். இதனை முகிலறை போன்ற கருவிகளின் துணையுடன் தெளிவாகக் காணமுடியும். இத்துணை இலத்திரன்கள் போதிய ஆற்றலுடன் இருக்குமானால் அவைகளும் வேறு துணை இலத்திரன்களைத் தோற்றுவிக்கலாம். இவ்வாறு தோற்றுவிக்கப்பட்ட துணை இலத்திரன்கள் டெல்டா கதிர்கள் எனப்படுகின்றன. இப்பெயரை ஜெ. ஜெ. தாம்சன் முதன் முதலில் கையாண்டார்.

இவற்றையும் பார்க்க
------------------

* டெல்டா பேரியான் அல்லது டெல்டா துகள்
* துகள் இயற்பியல்
* கதிரியக்கம்
* கதிர்வீச்சு
* கதிர்கள்:
	+ α (ஆல்ஃபா) கதிர்கள்
	+ β (பீட்டா) கதிர்கள்
	+ γ (காம்மா) கதிர்கள்
	+ δ (டெல்டா) கதிர்கள்
	+ ε (எப்சிலான்) கதிர்கள்

மேற்கோள்கள்
-----------

1. ↑  Podgorsak, E. B. தொகுப்பாசிரியர் (2005). *Radiation Oncology Physics: A Handbook for Teachers and Students*. Vienna: International Atomic Energy Agency. பன்னாட்டுத் தரப்புத்தக எண்:92-0-107304-6. .

* "Delta ray" on Britannica Online
* "Delta electrons" in the McGraw-Hill Encyclopedia of Science & Technology Online
**டெலியம்** (*Delium*, கிரேக்கம்: Δήλιον , *Dḗlion* ) என்பது கிரேக்கத்தின், பண்டைய பொயோட்டியாவில் இருந்த ஒரு சிறிய நகரமாகும். இது அப்பல்லோவின் புகழ்பெற்ற கோவிலைக் கொண்டதாக இருந்தது. இது போயோட்டியாவில் உள்ள தனக்ரா பிரதேசத்தின் கடற்கடற்கரையில் அமைந்திருந்தது. இது ஓரோபஸ் பிரதேசத்திலிருந்து சுமார் ஒரு மைல் (1.6 கிமீ) தொலைவில் அமைந்திருந்தது. டெலோஸ் தீவின் பெயரிலிருந்து இந்த கோயிலின் பெயர் உருவானது. லிவியால் விவரிக்கப்பட்டுள்ள இந்தக் கோயில், தனக்ராவிலிருந்து 5 மைல்கள் (8.0 கிமீ) தொலைவில் இருந்துள்ளது. டனாக்ராவிலிருந்து, யூபோயாவின் அருகிலுள்ள பகுதிகளுக்குச் செல்லும் பாதை 4 மைல்களுக்கும் (6.4 கிமீ) குறைவாக இருந்துள்ளது. இசுட்ராபோ டெலியத்தை அப்பல்லோவின் கோவிலாகவும், ஆலிசிலிருந்து 40 ஸ்டேடியா தொலைவில் உள்ள டனாக்ரேயின் ஒரு சிறிய நகரமாகவும் (πολίχνιον) குறிப்பிடுகிறார். 

டெலியத்தில் இரண்டு முக்கியமான போர்கள் நடந்தன. டெலியம் போர் என்று அழைக்கப்படும் முதல் போரானது, பொ.ச.மு. 424 இல் பெலோபொன்னேசியப் போரின் எட்டாவது ஆண்டில் நடந்தது. அதில் ஏதெனியர்கள் போயோட்டியர்களிடமிருந்து ஒரு குறிப்பிடத்தக்க தோல்வியை சந்தித்தனர். இந்த போர் பல நாட்கள் நீடித்தது. ஏதெனியனின் தளபதியான இப்போகிரட்டீசு, டெலியம் கோவிலைக் கைப்பற்றி, தற்காலிக கோட்டையாக மாற்றினார். அங்கு ஒரு சிறுபடையை வைத்துவிட்டு அங்கிருந்து அணிவகுத்து 10 ஸ்டேடியா தொலைவில் உள்ள ஓரோபஸ் பிரதேசத்தை அடைந்தார். அங்கு அவர் போயோடியன் இராணுவத்தை சந்திக்கவேண்டி இருந்தது. தொடர்ந்து நடந்த போரில், ஏதெனியர்கள் பெரும் இழப்புடன் தோற்கடிக்கப்பட்டனர்; ஏதெனிய தளபதி இப்போகிரட்டீசு கொல்லப்பட்டார்; போருக்குப் பிறகு பதினேழாவது நாளில், போயோட்டியர்கள் கோயிலை மீட்டனர். சாக்கிரட்டீசு இந்த போரில் ஹாப்லைட்டுகளுடன் ஒருவராக இருந்து சண்டையிட்டார். மேலும் தரவின்ன்படி, செனபோனின் உயிரைக் காப்பாற்றினார். போயேட்டியர்கள் மொத்த எண்ணிக்கையில் ஏதெனியர்களை விட அதிகமாக இருந்த காரணத்தால், போயேட்டியர்கள் வெற்றி பெற்றனர்.பாரசீகர்களின் பெரும் நிதி உதவியுடன் பொ.ச.மு. 404 இல் இப்போரில் வெற்றி பெற்றனர்  ஏதெனியர்கள் 15,000 பேருடன் போரைத் தொடங்கினர், போயோட்டியர்கள் 18,500 பேருடன் போரிட்டனர். எந்தவொரு போரையும்விட, இப்போகிரட்டீசின் மரணத்துடன், ஏதெனியர்கள் பலரைஉம் இறந்தனர்.  ஏதெனியர்கள் 1,200 பேரை இழந்த அதேசமயத்தில் போயோட்டியர்கள் மிகக் குறைவான எண்ணிக்கையாக, 500 பேரை மட்டுமே இழந்தனர். அடுத்து இங்கு நடந்த முக்கியமான போரில், ரோமானியர்கள் பொ.ச.மு. 192 இல் பேரரசர் முன்றாம் அந்தியோகசால் தோற்கடிக்கப்பட்டனர். 

இந்த தளம் நவீன டிலேசிக்கு அருகில் அமைந்துள்ளது.

குறிப்புகள்
-----------

1. ↑  Brice, Lee L. "The Peloponnesians won the war in 404 with Persian financial support. Among the terms of the surrender was the dissolution of the Delian League." Greek Warfare: From the Battle of Marathon to the Conquests of Alexander the Great (2012): 48.
2. ↑  Hanson, Victor Davis. *Ripples of Battle: How Wars Fought Long Ago Still Determine How We Fight, How We Live, and How We Think.* Doubleday, 2003. ISBN 0-385-50400-4
**மருத்துவர் பூஜ்யா மாதே மகாதேவி** இளம் அறிவியல் (**Dr** Poojya Maate Mahadevi 13 மார்ச் 1946 - 14 மார்ச் 2019  ) ஓர் இந்திய ஆன்மீகத் தலைவர், மறைபொருள் ஆய்வாளர் , எழுத்தாளர் மற்றும் முதல் பெண் ச*த்குரு ஆவார்.* வீர சைவ சமூகத்தின் தலைவராக இருந்தவர் ஆவார்.

ஆரம்ப கால வாழ்க்கை
------------------

1970 ஆம் ஆண்டில் இவர் *லிங்காயத் சமூகத்தில் ஒரு சத்குருவாக* ஆனார், முதல் முறையாக ஒரு பெண் அந்த பதவியில் அமர்த்தப்பட்டார். இவர் 12 ஆம் நூற்றாண்டின் பெண் கவிஞரான அக்கா மகாதேவியை, தனது முன்மாதிரியாக கொண்டிருந்தார்.  

1983களில், இவர் இருபது புத்தகங்களை வெளியிட்டு, கர்நாடகாவின் தார்வாடுவில் ஜகன்மாதா அக்கா மகாதேவி ஆசிரமம் என்ற கல்வி மற்றும் மத நிறுவனத்தைத் தொடங்கினார். பெண்களின் கல்வி மற்றும் ஆன்மீக மேம்பாடுகளை நோக்கமாகக் கொண்டு அந்த நிறுவனம் செயல்படும். இவரது பல புத்தகங்களில் *பசாவ தத்வ தரிசனம்* என்பது இடம்பெற்றிருக்கும். இது சாதி அமைப்புக்கு எதிராகப் போராடிய 12 ஆம் நூற்றாண்டின் சமூக சீர்திருத்தவாதியும் தத்துவஞானியுமான பசவர் வாழ்க்கை மற்றும் போதனைகள் பற்றியதாகும்.

சான்றுகள்
---------

1. ↑
2. ↑   *The Yogi and the mystic: studies in Indian and comparative mysticism*. Curzon. 1989. .
3. ↑  Tahira Basharat (July–December 2009). "The Contemporary Hindu Women of India: An Overview". *South Asian Studies: A Research Journal of South Asian Studies* **24** (2): 242–249. .
4. ↑   *Feminism and World Religions*. SUNY Press. 1999. .
5. ↑  Lingayathism website பரணிடப்பட்டது 2010-08-09 at the வந்தவழி இயந்திரம்
இக்கட்டுரை முசுகு பலிஜகுலம் என்ற பெயரில் தமிழக அரசால் சாதி சான்றிதழ் வழங்கப்படும் சமூகத்தைப் பற்றியது. தெலுங்கு நாயுடு சமூகத்தைச் சேர்த்த பலிஜா  கட்டுரையைப் பார்க்கவும் .

**முசுகு பலிஜகுலம்**  (*Musuku Balijakulam* ) எனப்படுவோர் ஆந்திராவில் வாழும் தெலுங்கு மொழி பேசும் சாதியினர் ஆவார். இவர்கள் தமிழகம், தெலுங்கானா போன்ற பிற மாநிலங்களிலும் வசிக்கின்றனர். இவர்கள் பலிஜாவின் உட்பிரிவினர் ஆவார். தமிழகத்தில் வாழும் தெலுங்கு மொழியைத் தாய்மொழியாகக் கொண்ட முசுகு பலிஜா இனத்தவரான இவர்கள், விஜயநகர பேரரசு ஆட்சி காலத்தில் ஆந்திராவில் இருந்து பெரும் அளவில், தமிழகம் வந்து குடியேறினர். முசுகு பாலிஜாக்கள் இன பெண்கள் தங்கள் வீடுகளை விட்டு வெளியேறும்போது தலையை மூடுவதால் (முசுகு = முக்காடு) என அழைக்கப்படுகிறார்கள். மேலும் இக்குல பெண்கள் அணிந்திருக்கும் காது ஆபரணத்தின் சிறப்பின் காரணமாக, இப்பெயரை பெற்றனர். தமிழ்நாடு அரசு இடவொதுக்கீட்டு முற்பட்ட சாதிகள் பிரிவில் **முசுகு பலிஜகுலம்** என்ற பெயரிலேயே, இவர்களுக்கு சாதி சான்றிதழ் வழங்கப்படுகிறது.

மேற்கோள்கள்
-----------

1. ↑  A. Vijaya Kumari, ‎Sepuri Bhaskar, தொகுப்பாசிரியர் (1988). *Social Change Among Balijas: Majority Community of Andhra Pradesh*. Library of Alexandria. பக். 10. "Mūsu balija subdivision of Balijas "
2. ↑   *Madras District Gazetteers - Volume 1, Part 1*. Superintendent, Government Press. 1918. பக். 179. "The Musuku Balijas are so called because their women cover their heads when they leave their homes ( musuku = veil ) "
3. ↑   *Castes and Tribes of Southern India, Volume V of VII*. Library of Alexandria. 1918. பக். 179. "The name of a special ear ornament worn by the Mūsu balija subdivision of Balijas "
சிந்தாமணி நிகண்டு 1876 ஆம் ஆண்டுப் பதிப்பு,  
அப்போது நூலாசிரியர் அகவை 33  
இதற்கு ஞானமூர்த்தி என்பவர் பொருளுதவி செய்துள்ளார்.   
புதுவை குமாரவேல் முதலியார் இயற்றிய நேரிசைவெண்பா ஒன்றுடன் சேர்த்து இதில் 401 பாடல்கள் உள்ளன
**சிந்தாமணி நிகண்டு**   என்னும் சொற்களுக்குப் பொருள் கூறும் நிகண்டு நூல் 1876-இல் யாழ்ப்பாணம், வல்வெட்டித்துறையில் வாழ்ந்த ச.வைத்தியலிங்கம்பிள்ளை என்பவரால் இயற்றப்பட்டது. இதன் புதிய பதிப்பு 2013-இல் வெளிவந்துள்ளது, பதிப்பாசிரியர்கள்  இந்த நூலின் மூலத்தோடு மூலப்பாடல்களுக்கான உரையையும், நூலில் கூறப்பட்ட சொற்பொருளுக்கான அகராதியையும் உருவாக்கி இணைத்துள்ளனர்.

நூலமைதி
-------

நூலானது 386 விருத்தப் பாடல்களால் ஆனது. மற்றும் ஆசிரியர் எழுதிய காப்புச் செய்யுள் ஒன்று, அவையடக்கச் செய்யுள் ஒன்று, அ. சிவசம்புப்புலவர் எழுதிய சிறப்புப் பாயிரப் பாடல் 12 - என 400 பாடல்களைக் கொண்டது. சூடாமணி நிகண்டு நூலின் முதல் 11 தொகுதிகள் போல விருத்தப்பாவால் இதனைச் செய்துள்ளதாக ஆசிரியர் குறிப்பிடுகிறார.  விருத்தப் பாவால் அமைந்த நூல் ஆதலால் சொற்களின் இரண்டாம் எழுத்து ஒன்றிவரும் எதுகை முறையில் இதில் உள்ள சொற்கள் தொகுக்கப்பட்டுள்ளன. பதிப்பாசிரியர்கள் இவற்றை அகர-வரிசையில் தொகுத்து நூலின் இறுதியில் பதிப்பித்துள்ளனர்.

தமிழில் நுழைந்துள்ள வடசொற்கள் பலவற்றுக்கும், நிகண்டை இயற்றிய ஆசிரியர் தம் வடமொழிப் புலமையால் தமிழில் நுழைத்துள்ள வடசொற்கள் பலவற்றுக்கும் இந்த நூலில் பொருள் காணமுடியும்.

நிகண்டு - எடுத்துக்காட்டுப் பாடல்
---------------------------------

ஆகமன்  சிவனே ஆகமனம்  வந்து சேருதல் பேர்
ஏகபிங்கலன்  குபேரன் ஏகாக்கம் கரும்பிள்ளைக்கு  ஆம்
சாகரணம்  விழிப்பு சாகியே அகிலயம்   தான்
சேகமே தெளிதல் என்ப சேகிலி அரம்பை  ஆமே

அடிக்குறிப்பு
-------------

1. ↑  வல்லவை ச. வைத்தியலிங்கர் (1843 - 1901). *சிந்தாமணி நிகண்டு (மூலமும் உரையும் அகராதியும்)*. யாழ்ப்பாணம்: நோக்கு, கொட்டிவாக்கம், சென்னை 96 பதிப்பு ஆண்டு 2013.
2. ↑  வ. ஜெயதேவன் & இரா. பன்னிருகைவடிவேலன்
3. ↑  நூலின் அவையடக்கப் பாடல்
4. ↑  பிற தள இணைப்பைச் சொடுக்கி ஆய்ந்து இதனைத் தெரிந்துகொள்ளலாம்.
5. ↑  ஆகம் என்னும் உடலுக்கு மன்னன் சிவன்
6. ↑  ஆக-மனம் என்னும் மன-உணர்வு சிவன் உடலில் வந்து சேர்தல்
7. ↑  பிங்கலன் என்னும் சொல் செல்வனைக் குறிக்கும். தனிப்பெருஞ் செல்வன் குபேரன்
8. ↑  காகம்
9. ↑  சாகரணம் = விழிப்புணர்வு
10. ↑  சாகி = அகிலயம் (உலகம்), ஆலமரத்தின் அயலே உள்ள இடத்தை ஆலயம் என்பது போல அகிலமாமாகிய உலகத்தின் அயலே உள்ள இடம் அகிலயம்
11. ↑  சிவன் "ஆலமர் செல்வன்" எனக் குறிப்பிடப்படுகிறான் (சிறுபாணாற்றுப்படை 97, "ஆல்கெழு கடவுள்" எனக் குறிப்பிடப்படுகிறான் (திருமுருகாற்றுப்படை 256)
12. ↑  அரம்பை = வாழைமரம், வாழைமரம் போன்ற பெண்
13. ↑  நிகண்டு பாடல் 1
14. ↑  பொருள் நோக்கில் பிரித்துப் பதிப்பிக்கப்பட்டுள்ளது

வெளி இணைப்புகள்
---------------

* சிந்தாமணி நிகண்டு, மூலம், உரை, அகராதி, மின்–அகராதி, சிந்தாமணி நிகண்டில் உள்ள அனைத்துச் சொற்களையும் அகர வரிசையிலும், பிற வகையிலும் பொருள் தொடர்புடன் கண்டறியும் வகையில் இந்தத் தளத்தின் ஒரு பகுதி உள்ளது.
நேப்பிள்ஸ் நகரமும் வெசூவியஸ் மலையும்

வெசூவியஸ் மலை
-------------

உலகிலுள்ள ‘எரிமலை’களுள் குறிப்பிடத்தக்கது **வெசூவியஸ் மலை (Mount Vesuvius)**.

### அமைவிடம்

இந்த எரிமலை இத்தாலியில் நேப்பிள்ஸ் விரிகுடாவின் கரையில் அமைந்துள்ளது.

### அமைப்பு

வெசூவியஸ் எரிமலையின் கூம்பிலிருந்து கரும்புகை வெளிப்பட்டுப் பரவிச் செல்வதைச் சாதாரணமாக எப்போதும் பார்க்கலாம். வெசூவியஸ் எரிமலையின் உயரம் சுமார் 1.170 மீட்டர். ஆனால், ஒவ்வொரு முறையும் எரிமலை வெடிக்கும்போதும் எரிமலைக் குழம்பு, சாம்பல் முதலியன மேலும் மேலும் படிந்து இறுகுவதால் இதன் உயரம் வேறுபடும். இந்த எரிமலை முற்காலத்தில் நேப்பிள்ஸ் விரிகுடாவில் ஒரு தீவு போல அமைந்திருந்தது. எரிமலையிலிருந்து வெளிப்ட்ட குழம்பும் சாம்பலும் இதனை விரிகுடாவின் கரையுடன் இணைத்துவிட்டன.

### ஆபத்து

எரிமலை வெடிக்கும்போது இதன் அருகிலுள்ள பகுதிகளுக்கு அழிவு ஏற்படுவதுண்டு. சுமார் 1900 ஆண்டுகளுக்கு முன்பு இம்மலை வெடித்தபோது புகழ் பெற்ற நகரங்களான பாம்ப்பியை (Pompeii), ஹெர்க்குலேனியம் (Herculaneum), ஸ்ட்டேபியீ (Stabiae) முதலியன புதையுண்டு அழிந்தன. அதன் பிறகு இம்மலை அடிக்கடி வெடித்திருக்கிறது. அதன் காரணமாக ஆயிரக்கணக்கான மக்கள் உயிரிழந்திருக்கின்றனர். பல ஊர்கள் அழிந்து விட்டன. இந்த எரிமலை இறுதியாக 1944-ம் ஆண்டில் பொங்கியபோது சான் செபாஸ்ட்டியானோ (San Sebastiano) என்ற ஊர் அழிந்தது. இவ்வித ஆபத்து இருந்தாலுங்கூட, இம்மலையின் அடிவாரத்தில் மக்கள் வாழ்ந்து வருகின்றனர்.

### பயன்

எரிமலையின் குழம்பு படிந்த மண் மிகச் செழிப்பாக மாறுகிறது. எனவே இப்பகுதியில் மது தயாரிக்கப் பயன்படும் திராட்சையைப் பெருமளவில் பயிரிடுகின்றனர்.

### பார்வையிடுதல்

எரிமலையின் சிகரத்திற்கு அருகே மக்கள் சென்று பார்ப்பதற்காக மலையின் மீது ரெயில்பாதை அமைந்துள்ளனர்.

#### வெளி இணைப்புகள்

1. 
2. 
3. 
4. 

#### மேற்கோள்கள்

* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.

1. ↑  Stevens, Robert.(1944).*Mt Vesuvius erupts near Naples, Italy in 1944*[The Travel Film Archive].Naples:Castle Films, YouTube.
**அசிட்டோ ஐதராக்சமிக் அமிலம்** (*Acetohydroxamic acid*) என்பது C2H5NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து இலித்தோசிடேட்டு என்ற வணிகப்பெயரால் அழைக்கப்படுகிறது. பல்வேறு பாக்டீரியா மற்றும் தாவரங்களில் உள்ள யூரியேசு நொதியை தடுக்கும் திறன் கொண்ட மருந்தாக இது செயல்படுகிறது. பொதுவாக சிறுநீர் பாதை தொற்றுகளை நீக்க இதைப் பயன்படுத்துவார்கள். யூரியா மூலக்கூறையே ஒத்திருந்தாலும் யூரியேசு நொதியால் இதை நீராற்பகுக்க இயலுவதில்லை. இதன் விளைவாக தடுப்பு போட்டியினால் பாக்டீரியாவின் வளர்சிதை மாற்றம் பாதிக்கப்படுகிறது.

அநாதை மருந்து
-------------

1983 ஆம் ஆண்டு அமெரிக்க உணவு மற்றும் மருந்து நிர்வாக அமைப்பு அசிட்டோ ஐதராக்சமிக் அமிலத்தை ஓர் அநாதை மருந்தாக அங்கீகரித்தது. புதியதாக இயற்றப்பட்ட அநாதை மருந்துகள் சட்டம் இதற்கான ஒப்புதலை அளிக்கிறது. வணிகமுறையில் வளர்ச்சி பெறாத மருந்துகள் அநாதை மருந்துகள் எனப்படுகின்றன. சுட்ரூவைட்டு சிறுநீரகக் கற்கள் சிகிச்சையில் இம்மருந்து பயன்படுகிறது. நிலையான வேதிச் சேர்மம் என்பதால் அசிட்டோ ஐதராக்சமிக் அமிலத்திற்கு காப்புரிமை எதுவும் வழங்கப்படவில்லை.

மேற்கோள்கள்
-----------

1. ↑  Fishbein, W; Carbone, P (1965). "Urease catalysis. ii. Inhibition of the enzyme by hydroxyurea, hydroxylamine, and acetohydroxamic acid". *J Biol Chem* **240**: 2407–2414. பப்மெட்:14304845.
2. ↑  Marwick, Charles (1983). "New drugs selectively inhibit kidney stone formation". *The Journal of the American Medical Association* **240** (3): 321–322. doi:10.1001/jama.1983.03340030003001.
ஆசுத்திரேலியாவில் பயன்படும் 60 கிமீ/மணி குறிப்பலகை ஒன்று.
ஐக்கிய அமெரிக்காவில் 50 மைல்/மணி வேகக் கட்டுப்பாட்டை அறிவிப்பதற்காக வைக்கப்பட்டுள்ள குறிப்பலகை.
**வேக வரம்பு** (*speed limit*) விதித்தல், சாலைகளில் ஓடும் வண்டிகளின் வேகத்தைக் கட்டுப்படுத்துவதற்காகப் பல நாடுகளிலும் பயன்படும் ஒரு வழிமுறையாகும். வேக வரம்பு, அதியுயர் வேகத்தை அல்லது அதி குறைந்த வேகத்தை அல்லது இரண்டையும் குறிக்கக்கூடும். அதிகமான நாடுகளின் முக்கியமான சாலைகள் அனைத்துக்கும் வேக வரம்பு உண்டு. ஆனால், சில நாடுகளில் குறிப்பிட்ட சில பகுதிகளில் வேகத்துக்கு வரம்பு விதிக்கப்படாமல் இருப்பதும் உண்டு. பெரிய சாலைகளில் சிறிய வண்டிகளுக்கு ஒரு வேக வரம்பும், பார வண்டிகளுக்கு அதிலும் குறைவான வேக வரம்பும் விதிக்கப்படுவது உண்டு. சாலைகளுக்கான வேக வரம்புகளை, சாலைகளில் போக்குவரத்துக் குறிப்பலகைகளை இடையிடையே வைப்பதன் மூலம் மக்களுக்கு அறிவிக்கின்றனர். பொதுவாக வேக வரம்புகள், சட்டவாக்க அமைப்புக்களினால் உருவாக்கப்பட்டு, காவல் துறையினரால் செயற்படுத்தப்படுகின்றன. 

உலகின் முதலாவது வேகக் கட்டுப்பாட்டை 1861 ஆம் ஆண்டில் ஐக்கிய இராச்சியத்தில் அறிமுகப்படுத்தினர். அது ஒரு மணிக்கு 10 மைல்கள் ஆகும். 2005 முதல் 2010 வரையிலான காலப்பகுதியில் விதிக்கப்பட்ட அதியுயர் வேக வரம்பு மணிக்கு 160 கிலோ மீட்டர்கள். இது ஐக்கிய அரபு அமீரகத்தின் தலைமை அமீரகமான அபுதாபியில் செயல்படுத்தப்பட்டது. இது 2011 ஆம் ஆண்டில் 140 கிமீ/மணியாக மாற்றப்பட்டுள்ளது. சில சாலைகளுக்கு வேக வரம்பு விதிக்காத நாடுகளுக்கு எடுத்துக்காட்டாக செருமனியைக் குறிப்பிடலாம். இங்கே போக்குவரத்து நெரிசல் குறைவான நெடுஞ்சாலைகளில் உயர் வேக வரம்பு கிடையாது.

வேக வரம்பு, சாலைப் போக்குவரத்தின் வேகத்தை மட்டுப்படுத்துவதற்காகவே பயன்படுகின்றது. இவ்வாறு செய்வதற்குப் பல காரணங்கள் உள்ளன. இவற்றுள் முக்கியமானவை சாலைப் பாதுகாப்பை மேம்படுத்துவதும், சாலை விபத்துக்கள் மூலம் ஏற்படும் சேதங்களைக் குறைப்பதும் ஆகும். "சாலைப் போக்குவரத்துக் காயங்களைத் தவிர்ப்பது தொடர்பான உலக அறிக்கை" (World report on road traffic injury prevention) என்று தலைப்பிட்ட உலக நல நிறுவனத்தின் அறிக்கை, சாலைச் சேதங்களைத் தவிர்ப்பதற்கான வழிமுறைகளில் ஒன்றாக வேகக் கட்டுப்பாட்டைக் குறிப்பிட்டுள்ளது. 2004 ஆம் ஆண்டில் உலகம் முழுவதிலும், சாலை விபத்துக்களில் 1.2 மில்லியன் மக்கள் இறந்துள்ளதாகவும், ஏறத்தாழ 50 மில்லியன் மக்கள் காயங்களுக்கு உள்ளானதாகவும் உலக நல நிறுவனம் மதிப்பிட்டுள்ளது. சாலைப் போக்குவரத்தினால் ஏற்படக்கூடிய சூழல் தாக்கங்களைக் குறைப்பதற்கும் வேக வரம்பு உதவுகின்றது. வேகமாகச் செல்லும் வண்டிகளினால் இரைச்சல், அதிர்வு, கேடு விளைவிக்கக்கூடிய வாயு வெளியேற்றம் என்பன கூடுதலாகக் காணப்படுகின்றன.
**கு. சின்னப்ப பாரதி** (*Ku.Chinnappa Bharathi*; 2 மே 1935 – 13 சூன் 2022) தமிழ்நாட்டின் முதுபெரும் புதின எழுத்தாளரும் அரசியல்வாதியும் ஆவார். இடதுசாரி சித்தாந்தந்தங்களை உள்ளடக்கி இலக்கியங்களைப் படைத்துள்ளார். இவரது புதினங்கள் இந்திய மொழிகளிலும், ஆங்கிலம், பிரெஞ்சு, சிங்கள போன்ற அயல் மொழிகளிலும் மொழிபெயர்க்கப்பட்டுள்ளன. கரும்பு விவசாயியாக, தொழிற் சங்க ஊழியராக, படைப்பாளியாக பல பரிமாணங்களில் இவர் இயங்கினார்.

வாழ்க்கைக் குறிப்பு
-------------------

நாமக்கல் மாவட்டத்தை சேர்ந்த பரமத்தி சின்னப்ப பாரதியின் சொந்த ஊராகும். விவசாயக் குடும்பத்தில் பிறந்த இவர் குடும்பம் வேலூருக்குச் சென்ற பிறகு திராவிடர் கழகம், தி.மு.க. மாநாடுகளின்பால் கவரப்பட்டார். மு. வரதராசன் எழுத்துக்களின் மீது இவருக்கு ஈடுபாடு ஏற்பட்டது. பாரதியாரின் கவிதைகளும் பொதுவுடமைக் கட்சியும் நெருக்கமாயின. மாணவர் அமைப்புகளை, இயக்கங்களை நடத்தினார். இந்தியப் பொதுவுடமைக் கட்சியின் முழு நேர ஊழியராக 1960 ஆம் ஆண்டிலிருந்து செயல்படத் தொடங்கினார். கல்லூரி நாட்களில் நில உச்சவரம்புப் போராட்டத்திற்காக 650 கி.மீ நடைப்பயணம் சென்றார்.

எழுத்துலகில்
------------

சின்னப்ப பாரதி எழுதிய தாகம், சர்க்கரை, பவளாயி ஆகிய புதினங்கள் ஆங்கிலத்தில் மொழிபெயர்க்கப்பட்டன. *சங்கம்* என்கிற புதினம் ஆங்கிலம், இந்தி, வங்காளி, குஜராத்தி, தெலுங்கு, மலையாளம், கன்னடம், மராட்டி, பிரெஞ்சு என்று பல மொழிகளிலும் மொழிபெயர்க்கப்பட்டது. இந்நாவலுக்கு 1986 இல் இலக்கியச் சிந்தனை விருது கிடைத்தது. இவரது ஆறு நாவல்கள் இந்தியில் மொழிபெயர்க்கப்பட்டன.

இவர் எழுதிய *சுரங்கம்* என்ற புதினம் நிலக்கரிச் சுரங்கத்தை அடிப்படையாக வைத்து எழுதப்பட்ட வர்க்கப் போராட்ட நாவல் ஆகும். மேற்கு வங்காளம் அசன்சாவில் உள்ள நிலக்கரிச் சுரங்கத் தொழிலாளர்களுடன் பல மாதங்கள் தங்கி இருந்து, சுரங்கங்களில் நேரடியாகப் பார்த்த அனுபவங்களின் அடிப்படையில் இப்புதினத்தை சின்னப்ப பாரதி எழுதினார். இப்புதினம் உபாலி நாணயக்காரவின் மொழிபெயர்ப்பில் சிங்களத்தில் வெளியாகியது.

எழுதிய நூல்கள்
--------------

#### புதினங்கள்

* தாகம்
* சங்கம்
* சர்க்கரை
* பவளாயி
* சுரங்கம்
* தலைமுறை மாற்றம்
* பாலை நில ரோஜா

#### சிறுகதைகள்

* *கௌரவம்*
* *தெய்வமாய் நின்றான்*

இலக்கியக் கருத்தரங்க நினைவு அறக்கட்டளை
--------------------------------------

கு. சின்னப்ப பாரதி இலக்கியக் கருத்தரங்க நினைவு அறக்கட்டளை எனும் பெயரில் ஒரு அறக்கட்டளை நிறுவப்பட்டுள்ளது. இந்த அறக்கட்டளையின் மூலம் *கு. சின்னப்பபாரதி அறக்கட்டளை இலக்கிய விருதுகள்* நாவல், கட்டுரை (இலக்கிய ஆய்வு உட்பட), சிறுகதை, மொழிபெயர்ப்பு, கணினித் தமிழ் இலக்கியம், சிற்றிதழ்கள், இணைய இதழ்கள், சமூகசேவை, நாடகம், கவிதை மற்றும் சிறந்த பத்திரிக்கையாளர் ஆகிய துறைகளில், துறைக்கு ஒரு பரிசாக ரூபாய் பத்தாயிரம் வீதம் வழங்கப்படுகின்றன.

மறைவு
-----

நாமக்கலில் வசித்து வந்த கு. சின்னப்ப பாரதி உடல்நலக் குறைவால் 2022 சூன் 13 திங்கட்கிழமை தனது 87-ஆவது அகவையில் காலமானார். இவருக்கு மனைவி செல்லம்மாள், பிள்ளைகள் பாரதி, கல்பனா ஆகியோர் உள்ளனர்.

மேற்கோள்கள்
-----------

1. ↑  விருதுகள் - 2012 தினமணி, 3rd October 2012
2. ↑  காலமானார் எழுத்தாளர் கு. சின்னப்ப பாரதி, தினமணி, 13 சூன் 2022

புற இணைப்புகள்
--------------

* கு.சின்னப்ப பாரதி அறக்கட்டளை பரணிடப்பட்டது 2012-01-11 at the வந்தவழி இயந்திரம்
* களப்பணியின் படைப்பு முகம், காலச்சுவடு
* இந்த வாரம் கலாரசிகன் பரணிடப்பட்டது 2012-01-18 at the வந்தவழி இயந்திரம், தினமணி, ஆகஸ்டு 30, 2009
* கு. சின்னப்ப பாரதி; விருதுகளுக்கு அப்பால்... பரணிடப்பட்டது 2012-03-05 at the வந்தவழி இயந்திரம், தினகரன், சனவரி 16, 2011
**சிந்தி நாட்டுப்புறவியல்** ( சிந்தி மொழி: لوڪ ادب‎) என்பது பல நூற்றாண்டுகளாக சிந்துவில் ஆரம்பிக்கப்பட்டு வளர்ந்த நாட்டுப்புற பாரம்பரியமாகும். சிந்து நாட்டுப்புறக் கதைகள் மற்றும் கவிதைகள், அனைத்து இலக்கிய வடிவங்களிலும், பண்பாட்டு வண்ணங்களிலும் நிறைந்திருக்கிறது

பாரம்பரிய வதயோ ஃபகர் கதைகள், மோரிரோவின் புராணக்கதை, டோடோ சானேசரின் காவியக் கவிதை, மாருயின் வீரக் கதாபாத்திரம், என இப்பிராந்தியத்தின் சமகால நாட்டுப்புற கதைகளை விட முற்றிலும் மாறுபட்டு காணப்படுகின்றன. தன் காதலன் புன்ஹுவைக் காதலிக்கும் சசுயியின் காதல் கதை ஒவ்வொரு சிந்தி குடியேற்றத்திலும் மக்களாலும் அறியப்பட்டு பாடப்படுகிறது. சிந்துவின் நாட்டுப்புறக் கதைகளின் மற்ற எடுத்துக்காட்டுகளில் உமர் மாருய் மற்றும் சுஹுனி மெஹர் ( பஞ்சாப் பகுதியில் உள்ள சோஹ்னி மஹிவால் ) ஆகியோரின் கதைகளும் அடங்கும். 

சிந்தி நாட்டுப்புற பாடகர்களும், பெண்களும் இத்தகைய சிந்தி நாட்டுப்புறக் கதைகளை பரப்புவதில் முக்கிய பங்கு வகிக்கின்றனர். சிந்துவின் நாட்டுப்புறக் கதைகளை சிந்துவின் ஒவ்வொரு கிராமத்திலும் மக்கள் தங்கள் ஓய்வு நேரங்களிலும், விழாக்காலங்களிலும் ஆர்வத்துடன் பாடல்களாகப் பாடி வருகின்றனர் .

சிந்தி அடாபி வாரியத்தின் **நாட்டுப்புறவியல் மற்றும் இலக்கியத்** திட்டத்தின் கீழ் சிந்தி நாட்டுப்புறக் கதைகள் நாற்பது தொகுதிகளாகத் தொகுக்கப்பட்டுள்ளன. இந்த மதிப்புமிக்க திட்டம் புகழ்பெற்ற நாட்டுப்புற சிந்தி அறிஞர் நபி பக்சு என்பவரால் நிறைவேற்றப்பட்டது. இந்த நாட்டுப்புறத் தொடர் சிந்தி நாட்டுப்புறக் கதைகள் மற்றும் இலக்கியங்கள், எ.கா. கட்டுக்கதைகள் மற்றும் விசித்திரக் கதைகள், போலி வரலாற்று காதல்கள், நாட்டுப்புற கவிதைகள், நாட்டுப்புற பாடல்கள், பழமொழிகள் மற்றும் புதிர்கள் போன்ற பல்வேறு பிரிவுளாக பிரித்து வாய்வழி மரபுகளாக பரப்பப்பட்ட நாட்டுப்புற கதைகளை தொல்குடி கிராம மக்களிடமிருந்தும் எழுதப்பட்ட பதிவுகளிலிருந்தும் சேகரிப்பதே இந்த திட்டத்தின் நோக்கமாகும். இந்த முப்பது தொகுதிகள் அடங்கும்:

1. சர்மத் சிந்தி
2. மதஹுன் ஐன் மனாஜதுன் ( **مداحون ۽ مناجاتون** )
3. முனகிபா ( **مناقبا** )
4. முஜிஸா ( **معجزه** )
5. மௌலுத் ( **مولود** )
6. திஹா அகாரியூன் அல்லது சிஹார்ஃபி ( **ٽيه کريون** )
7. பீட் ( **بيت** )
8. வாக்கி அதி பைதா ( **واقعاتي بيت** )
9. நர் ஜா பைதா ( **نڙ جا بيت** )
10. லோக் கிட் ( **لوڪ گيت** )
11. லோகே கஹானியுன் ( **لوڪ ڪهاڻيون** )
12. இஷ்கியா தஸ்தான் ( **عشقيه داستان** )
13. மொரிரோ ஐன் மாங்கர் மச் ( **மார்கு ۽ மாங்கர் மச்** )
14. லிலன் சானேசர் ( **ليلان چنيسر** )
15. உமர் மாருய் ( **عمر مارئي** )
16. மோமல் ரானோ ( **مومل راڻو** )
17. நூரி ஜாம் தமாச்சி ( **நூரி காம் தமாக்கி** )
18. சசுய் புன்ஹுன் ( **سسئي پنهون** )
19. சடங்குகள் மற்றும் சடங்குகள், சடங்குகள் மற்றும் **மூடநம்பிக்கைகள்**
20. டோடோ சானேசர் ( **دودو چنيسر** )
21. ஜங் நமோ ( **جنگنامو** )
22. சிந்தி புதிர்கள் ( **ڳجهارتون** )
23. கீச்சா ( **ڳيچ** )
24. சோஹ்னி மெஹர் ( **سهڻي ميهار** )
25. டோர் ( **கோர்** )

மேலும் பார்க்கவும்
------------------

* பலூச்சி நாட்டுப்புறவியல்
* சராய்கி நாட்டுப்புறவியல்
* பஞ்சாபி நாட்டுப்புறவியல்
* பாகிஸ்தானிய நாட்டுப்புறக் கதைகள்

மேற்கோள்கள்
-----------

1. ↑  Kalyan Adwani, ed. *Shah Jo Risalo*. Jamshoro: Sindhi Adabi Board, 2002.

வெளி இணைப்புகள்
---------------

* சிந்தி அடாபி போர்டு
**மினிமோல் ஆப்ரகாம்** (*Minimol Abraham*) இந்தியாவின் கைப்பந்து விளையாட்டு வீராங்கனை ஆவார். **மிநோமல் ஆபிரகாம்** என்ற பெயராலும் இவர் அறியப்படுகிறார். இவர் 1988 ஆம் ஆண்டு மார்ச்சு மாதம் 27 ஆம் நாளில் பிறந்தார். இந்திய தேசிய மகளிர் கைப்பந்தாட்ட அணியில் மினிமோல் ஆப்ரகாமும் ஓர் உறுப்பினர் ஆவார். அனைத்துலக அளவில் பங்கேற்ற இந்திய தேசிய மகளிர் கைப்பந்து அணியின் அணித்தலைவராகவும் மினிமோல் விளையாடியுள்ளார்  மினிமோல் உள்நாட்டு கைபந்து அணியான இந்திய இரயில்வேக்காகவும் உள்நாட்டு லீக் போட்டிகளில் விளையாடுகிறார்.. பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார். கேரளாவைச் சேர்ந்த இவ்வீராங்கனை மிகச்சிறந்த கைப்பந்து வீராங்கனையாகக் கருதப்படுகிறார் .

மேற்கோள்கள்
-----------

1. ↑  "Minimol Abraham biography". 8 August 2018 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Kumar, P. k Ajith (2018-02-23). "Railways women on a roll" (in en-IN). *The Hindu*. .
3. ↑  "National Volleyball Championship: Kerala to meet Railways in final - Times of India". *The Times of India*. .
4. ↑  Chandran, M. r Praveen (2012-01-05). "Poornima — a star in the making" (in en-IN). *The Hindu*. .
கட்டிடம் in பெல்காம், இந்தியாவார்ப்புரு:SHORTDESC:கட்டிடம் in பெல்காம், இந்தியா
**சுவர்ண சட்டமன்றக் கட்டிடம்** (**Suvarna Vidhana Soudha**) (பொருள். Golden Legislative House) கர்நாடகா மாநிலத்தின் வடமேற்கில் உள்ள பெல்காம் மாவட்டத் தலைமையிடமான பெல்காம் நகரத்தில் அமைந்த கர்நாடக அரசின் சட்டமன்றக் கட்டிடம் ஆகும். இக்கட்டிடம் 11 அக்டோபர் 2012 அன்று திறந்து வைக்கப்பட்டது.

கட்டிடம்
--------

கருநாடகம் மாநிலம் நிறுவப்பட்ட 50வது நூற்றாண்டு விழாவை முன்னிட்டு இந்த தங்க சட்டமன்றக் கடடிடம் பெல்காம் நகரத்தில் நிறுவப்பட்டது.நான்கு தளங்கள் கொண்ட இக்கட்டிடத்தின் பரப்பளவு 60,398 சதுர மீட்டர் ஆகும். இக்கட்டிடத்தில் 300 சட்டமன்ற மற்றும் 100 சட்ட மேலவை உறுப்பினர்கள் அமரும் வகையில் அவைகள், மைய மண்டபம் மற்றும் 38 செயலக அலுவலர்களுக்கான அறைகள் உள்ளது.இந்த சட்டமன்ற வளாகம் 127 ஏக்கர் பரப்பளவில் அமைந்துள்ளது.

விமர்சனம்
---------

சுவர்ண சவுதா கட்டிடம் ஒரு ஆடம்பரம் என விமர்சிக்கப்பட்டது. ஏனெனில் இந்த கட்டிடம் கர்நாடக சட்டமன்றத்தின் கூட்டத்தை நடத்த ஆண்டிற்கு ஒரு முறை மட்டுமே பயன்படுத்தப்படுகிறது. மாநில அரசாங்கத்தின் சட்டமன்றக் குழு மற்றும் பிராந்தியக் கூட்டங்களும், சட்டமன்றக் கூட்டத்தொடர் நடைபெறாத போது, வெளிநாட்டுப் பிரதிநிதிகளுடனான மாநாடுகள் மற்றும் சந்திப்புகளையும் இக்கட்டிடத்தில் நடைபெறுகிறது.பெல்காம் எல்லைப் பிணக்கில் கர்நாடக அரசு தங்கள் தரப்பை வலுப்படுத்தவே இந்த கட்டிடம் பெல்காம் நகரத்தில் கட்டியதாக மராத்தியர்கள் கருதுகின்றனர்.

இதனையும் காண்க
--------------

* பெல்காம் எல்லைப் பிணக்கு

மேற்கோள்கள்
-----------

1. 1 2  "A new chapter begins today". *The Hindu*. 11 October 2012. .
2. ↑  "Border Posturing". Open Magazine.
3. ↑  "Suvarna Vidhana Soudha is not fully ready". *Deccan Herald*. 1 June 2012. .
4. ↑  "Suvarna Soudha to be opened in Sept". *Deccan Herald*. 6 August 2012. .
5. ↑  The Maharashtra-Karnataka border dispute
6. ↑  { What is the Karnataka-Maharashtra border dispute?]
**சிந்தாமணியூர்** தமிழ்நாடு, சேலம் மாவட்டம் மேட்டூர் வட்டம் மேட்டூர் வட்டத்தில் அமைந்துள்ளது.

பெயர் வரலாறு
------------

சிந்தாமணி-ஒளி குன்றாத மணி எனப்பொருள்படும்.தமிழில் 21 பந்தை வைத்து ஆடுவதாக சீவக சிந்தாமணியில் விளக்கியுள்ளார் திருத்தக்கதேவர்,சிந்தாமணி என்ற பெயருடைய சில முன்னோர்கள் வாழ்ந்ததாக அறியப்படுகின்றது. இந்த ஊரில் 200 வருடங்களுக்கு முன் சிந்தாமணிகவுண்டர் என்பவர் இந்த ஊரை நிர்மாணித்தார், அவருடைய பெயராலேயே இவ்வூர் சிந்தாமணியூர் என்று அழைக்கப்படுகின்றது.

இவ்வூரில் தொடக்ககாலத்தில் வேளாண்மை தொழிலே பிரதானமாக இருந்து வந்தது, வேளாளக்கவுண்டர்கள் மட்டுமே வசித்து வந்தனர், பின்னர் தேவாங்கர்கள் இவ்வூரில் குடியேறிய பின் கைத்தறி பட்டுநெசவுத்தொழில் வேகமாக வளரத்தொடங்கியது, இன்று பட்டு நெசவுத் தொழிலே முக்கியமானத் தொழிலாகும். உயர்தர சுத்தப்பட்டு சேலைகள் இங்கு நெய்யப்பட்டு நாடு முழுதும் விற்பனைக்காக அனுப்பப்படுகின்றன. சின்னகாஞ்சிபுரம் என்று அழைக்கப்படும் அளவிற்கு நேர்த்தியிலும் சில்லரை விற்பனையிலும் முன்னிலையில் உள்ளது. மேச்சேரி ஒன்றியத்திலேயே மேச்சேரிக்கு அடுத்து இதுவே பெரிய ஊராகும். அரசுக்கு அதிக வருவாய் ஈட்டித் தருகிறது. சிந்தாமணியூரில் சித்திரைத் திங்கள் நடைபெறும் மாரியம்மன் திருவிழா மிகவும் பெயர் பெற்றதாகும், வேளாளக் கவுண்டர்களும் கன்னட தேவாங்கர்களும் பெருமளவில் வசித்து வருகின்றனர், ஓமலூரில் இருந்து 6 கிமீ தொலைவில் இவ்வூர் உள்ளது.
அலோன்சோ கானோ வரைந்த *கிங்ஸ் ஆஃப் தி விசிகோத்ஸ்* (சு. 1641).
**இரட்டை ஆட்சி** (*Diarchy*, கிரேக்க மொழியில் இருந்து δι- , *di-*, "இரட்டை",  மற்றும் -αρχία , *-arkhía*, "ஆளப்பட்டது"),    **duarchy**,  அல்லது **duumvirate** ( லத்தீன் *duumvirātus* , "இரண்டு நபர்களின் அலுவலகம்")  [note 2] 
என்பது ஒரு அரசாங்கத்தின் வடிவமாகும். இதில் இரண்டு பேர் சேர்ந்து சட்டப்படி அல்லது *நடைமுறைப்படி*, கூட்டாக மற்றும் பலத்தால் ஆட்சி செய்வதாகும். அத்தகைய அரசு முறையின் தலைவர்கள் பொதுவாக **இணை ஆட்சியாளர்கள்** என்று அழைக்கப்படுகிறார்கள். 

வரலாற்று ரீதியாக, *இரட்டை ஆட்சி* என்பது இந்திய அரசு சட்டம் 1919 மற்றும் 1935 இல் நிறுவப்பட்ட பிரித்தானிய இந்தியாவில்  பகிரப்பட்ட ஆட்சி முறையைக் குறிப்பிடுகிறது. இது இந்திய கவுன்சில்கள் சட்டம், 1892 இன் கீழ் பூர்வீக இந்தியர்களுக்கு பிரதிநிதித்துவத்தைக் கொண்ட உள்ளூராட்சி அவைகளுக்கு சில அதிகாரங்களை வழங்கியது. 'டூம்விரேட்' என்பது உரோமைக் குடியரசில் நிறுவப்பட்ட பல்வேறு டூம்விரி என்னும் இரட்டை நபர்கள் வகிக்கும் பதவிகளைக் குறிக்கிறது.  இரண்டு அல்லது அதற்கு மேற்பட்ட நபர்களால் தற்காலிகமாக கட்டுப்படுத்தப்படும் முடியாட்சி, பொதுவாக கூட்டு ஆட்சி என வேறுபடுத்தப்படுகிறது.

இரட்டை ஆட்சி என்பது அரசாங்கத்தின் பழமையான வடிவங்களில் ஒன்றாகும். வரலாற்று எடுத்துக்காட்டுகளில் தமிழகத்தின் பாண்டிய வம்சம், எசுபார்த்தாவின் கூட்டு அரசாட்சி, உரோமைக் குடியரசின் தூதரகங்கள், கார்தேஜின் நீதிபதிகள் மற்றும் பல பண்டைய பாலினேசிய சமூகங்கள் ஆகியவற்றில் இருந்தன. ஜெர்மானிய மற்றும் டேசியன் முடியாட்சிகளில் பெரும்பாலும் ஆட்சிக்கு தகுதியான பரம்பரை அமைப்புகள், இன்கா பேரரசின் மரபுகளில் இரட்டை ஆட்சியாளர்களும் சேர்க்கப்படலாம். இரட்டை ஆட்சியின் நவீன எடுத்துக்காட்டுகள் அந்தோரா, அதன் இளவரசர்கள் பிரான்சின் ஜனாதிபதி மற்றும் காத்தலோனியாவில் உள்ள உர்கெல் பிஷப் ; மற்றும் சான் மரீனோ, அதன் குடியரசு இரண்டு கேப்டன்கள் ரீஜண்ட் தலைமையில் உள்ளது.

குறிப்புகள்
-----------

1. ↑  Occasionally misspelled *dyarchy*, as in the *Encyclopaedia Britannica* article on the colonial British institution

மேற்கோள்கள்
-----------

1. ↑  "di-, *combined form*", *OED*.
2. 1 2  "diarchy, *n.*", *OED*
3. ↑  "Dyarchy", *Encyclopaedia Britannica*, 2009
[*தொடர்பிழந்த இணைப்பு*]
4. ↑  "Definition of DUARCHY".
5. 1 2  "duumvirate, *n.*", *OED*.
6. ↑  "co-ruler, *n.*", *OED*.
சக்தன் தம்புரனால் கட்டப்பட்ட சுவராஜ் சுற்றுப்பாதையின் ஒரு பறவைப் பார்வை
**சுவராஜ் சுற்றுப்பாதை** அல்லது **திருச்சூர் சுற்றுப்பாதை** (*Swaraj Round or Thrissur Round*) என்பது இந்தியாவின் கேரளாவின் மையப்பகுதியில் உள்ள திருச்சூர் நகரின் மையத்தில் சுமார் 2 கிமீ நீளமுள்ள வட்டச் சாலையின் உள்ளூர் பெயராகும். தேக்கிங்காடு மைதானம் என்று அழைக்கப்படும் இது 65-ஏக்கர் (260,000 m2) பரப்பளவுள்ள மேடான பகுதியைக் கொண்டுள்ளது. சுவராஜ் சுற்றுப்பாதை தெற்காசியாவிலேயே **மிகப் பெரிய வட்டச்சாலை** ஆகும். இது கேரளாவின் மிகப்பெரிய நிதி, வணிக மையங்களில் ஒன்றாகும். பதினேழு சாலைகள் சுவராஜ் சுற்றுப் பாதையுடன் இணைகின்றன. தேக்கின்காடு மைதானத்தைச் சுற்றிலும், சுவராஜ் சுற்றுப் பாதையும் சிறிய குன்றின் மீது சிவபெருமானுக்கு அர்ப்பணிக்கப்பட்ட வடக்குநாதன் கோவில் கட்டப்பட்டுள்ளது. இது இந்தியாவிலேயே ஒரு மைதானத்தைச் சுற்றியுள்ள மிகப் பெரிய வட்டச் சாலையாகும். இது உலகின் இரண்டாவது பெரிய வட்டச்சாலையாகும்.

வர்த்தக மையங்கள்
----------------

சுவராஜ் சுற்றுப்பாதை என்பது திருச்சூர் நகரத்தின் மிகப்பெரிய வணிக மையங்கள் மற்றும் பரபரப்பான வர்த்தகப் பகுதிகளில் ஒன்றாகும். இதில் பெரிய வணிக வளாககங்கள், வர்த்தக மையங்கள், நகைக்கடைகள், துணி விற்பனை நிலையங்கள் உள்ளன. திருச்சூரில் தங்கம், துணி வாங்குவதற்கான முக்கிய இடமாகவும் இது உள்ளது. இது திருச்சூர் நகரின் முக்கிய மத்திய வணிக மாவட்டப் பகுதியில் ஒன்றாகும். சுவராஜ் சுற்றுப் பாதையில் பாதசாரிகளுக்கென இரண்டு சுரங்கப்பாதைகள் உள்ளன. ஒன்று பரமேக்காவு கோவிலுக்கு அருகிலும் மற்றொன்று எம். ஓ. சாலை சந்திப்பிலும் உள்ளது. சுவராஜ் சுற்றுப்பாதை ஓணம் திருவிழாவின்போது நான்காவது நாளின் ஒரு பிரமாண்டமான புலிக்களி நடைபெறும் இடம். இந்நாளில் மாவட்டத்தின் பல்வேறு பகுதிகளில் இருந்து புலிக்களி குழுவினர் இங்கு வந்து நிகழ்ச்சி நடத்துவார்கள். 

ஸ்வராஜ் சுற்று, திருச்சூர் திட்ட வரைபடம் ஸ்வராஜ் சுற்று, திருச்சூர் திட்ட வரைபடம்

சான்றுகள்
---------

1. ↑  "Pulikali During Onam Festival Kerala". Naturemagics. 2010-04-07 அன்று மூலம் பரணிடப்பட்டது. 2010-02-15 அன்று பார்க்கப்பட்டது.
**கு. பாலசுப்ரமணியம்** (பிறப்பு அக்டோபர் 1 1939) மலேசியாவில் எழுத்தாளர்களுள் ஒருவராவார். கு. பாசு, கு. பாசுமணி, கு. பாலதாசன் எனும் புனைப்பெயர்களில் எழுதிவரும் இவர் மலேசியக் கல்விசேவை ஆணைய உறுப்பினரும், முன்னாள் கல்லூரி விரிவுரையாளரும், இடைநிலைப் பள்ளித் தலைமையாசிரியருமாவார். தேவான் பஹாசா டான் புஸ்டகாவின் பல்லின எழுத்தாளர் சம்மேளனத்தின் செயலவை உறுப்பினர். ஈப்போ ரோட்டரி கிளப்பின் தோற்றுநர். பன்னாட்டுத் தமிழுறவு மன்ற மலேசியத் தலைவர்.

எழுத்துத் துறை ஈடுபாடு
----------------------

1959 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கட்டுரைகள், கவிதைகள், இசைப் பாடல்கள், வானொலி நாடகங்கள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. பல்கலைக் கழக மாணவப் பருவத்தில் தமிழ் இலக்கிய இயக்கங்களை நடத்தியவர். மலேசிய எழுத்தாளர் சங்கங்களின் பேரவையில் அமைப்புச் செயலாளராக இருந்து பின்னர் அதன் தலைவரும் ஆனார்.

கல்விச்சேவை
-----------

கல்விச் சேவையில் பல்வேறு பணிகள் ஆற்றி ஓய்வு பெற்றபின் தற்போது அதன் ஆணைய உறுப்பினராக நியமிக்கப்பட்டுள்ளார். எழுத்துலகில் நிறைந்த ஈடுபாடுடையவர். மும்மொழிகளிலும் பேசவல்ல சிறந்த மேடைப் பேச்சாளருமாவார்.

பரிசுகளும் விருதுகளும்
----------------------

* விஜிபி சந்தனம்மாள் அறக்கட்டளை விருது (1989)
* ரோட்டரி சங்கத்தின் PHF விருது (1996)
* திருச்சி அரிமா மற்றும் முத்தமிழ்ச் சங்கமும் வழங்கிய "முத்தமிழ் அமுதச் செம்மல்" (1989)
* பன்னாட்டுத் தமிழுறவு மன்றம் வழங்கிய "முத்தமிழ் தொண்டர் மாமணி" (2002).
* அரசாங்க PMP, AMN, PPT, PPG விருதுகள்

உசாத்துணை
---------

* மலேசியத் தமிழ் எழுத்துலகம் தளத்தில் கு. பாலசுப்ரமணியம் பக்கம் பரணிடப்பட்டது 2016-03-05 at the வந்தவழி இயந்திரம்
மாட்டுவண்டிப் பந்தயம்
**இரட்டை மாட்டு வண்டிப் பந்தயம்**, தமிழகத்தில் நடைபெறும் விளையாட்டாகும். இரண்டு மாடுகள் பூட்டப்பட்ட சிறு தட்டுவண்டியினை இப்பந்தய விளையாட்டில் பயன்படுத்துவர். குறிப்பிட்ட துரத்தினை இத்தட்டு வண்டியின் மூலம் முதலில் கடந்து திரும்பி வருவது பந்தயத்தின் நோக்கமாக உள்ளது. கிராமிய தேவதைகளின் வழிபாட்டு விழாவினை ஒட்டி இவ்விளையாட்டு நடைபெறும்.

பந்தயத்தில் கலந்து கொள்ளும் ஒவ்வொரு வண்டிக்கும் இரண்டு பேர் இருக்கலாம். ஒருவர் வண்டியினை ஓட்டுபவர். இன்னொருவர் உதவியாளர். ஓட்டுபவருக்கு உதவியாளர் திறமையுள்ளவராக அமைய வேண்டும். ஏனெனில் ஓட்டுபவர் வண்டியில் உட்கார்ந்து கொண்டு காளைகளை விரட்டி ஓட்டிக் கொண்டிருப்பார். உதவியாளர் வண்டியில் ஏறாமல் பின் தொடர்ந்து ஓடி வர வேண்டும். மாட்டின் வேகத்தினை அதிகப்படுத்த ஓட்டுபவர் பல உத்திகளைக் கையாள்வார். கூர் ஆணி வைத்த தார்க்குச்சியினைக் கொண்டு மாட்டின் குதப்பகுதியில் குத்துவார். வலி தாங்காத காளைகளும் வேகமாக ஓடும்.

பந்தயத்தில் கலந்து கொள்ள நினைப்பவர் நுழைவுக் கட்டணம் செலுத்த வேண்டும். ஆனால், கலந்து கொள்ளும் வண்டிகளின் எண்ணிக்கையில் வரையரையேதுமில்லை. பந்தயத்தில் வெற்றி பெற்றவருக்குக் கிராமத்தலைவர் பரிசுகளை வழங்குவார். குதிரைப் பந்தயத்திற்கு நகரத்தில் உள்ளவர்கள் எவ்வளவு முதன்மை கொடுக்கின்றனரோ, அது போலவே கிராமத்தார் மாட்டுப் பந்தயத்திற்கு முதன்மை கொடுக்கின்றனர்.

வெளி இணைப்புகள்
---------------

* அய்யம்பாளையத்தில் இரட்டை மாட்டு வண்டி பந்தயம் மாடுகள் சீறி பாய்ந்தன
* கம்பம் அருகே இரட்டை மாட்டு வண்டி எல்கைப் பந்தயம்
* மருதுபாண்டியர் நினைவு நாளையொட்டி திருப்புத்தூரில் இரட்டை மாட்டு வண்டி பந்தயம் பரணிடப்பட்டது 2013-11-13 at the வந்தவழி இயந்திரம்
**புன்புன் ஆறு** (*Punpun River*), கங்கை ஆற்றின் துணை நதியாகும். இது சார்க்கண்டு பாலமூ மாவட்டத்தில் உருவாகி இந்திய மாநிலங்களான சார்க்கண்டு மற்றும் பீகார் மாநிலங்களின் சத்ரா, அவுரங்காபாத், கயா மற்றும் பாட்னா மாவட்டங்கள் வழியாகப் பாய்கிறது. புன்புன் என்பது பாட்னாவில் புன்புன் ஆற்றின் காரணமாகப் பெயரிடப்பட்ட இடம். இது புன்புன் ஆற்றின் கரையில் அமைந்துள்ளது. புன்புன் ஆற்றின் கரையில் சாத் பூஜை கொண்டாடப்படுகிறது.

நீரோட்டம்
---------

புன்புன் சோட்டா நாக்பூர் மேட்டு நிலத்தில் சுமார் 300 மீட்டர்கள் (980 அடி) உயரத்தில் உருவாகிறது. இது பெரும்பாலும் வடகிழக்கு திசையில் பாய்ந்து பாட்னாவின் கீழ்ப்பகுதியில் 25 கிலோமீட்டர்கள் (16 mi) தொலைவில் உள்ள பதுஹாவில் கங்கையுடன் இணைகிறது.

சிகோரி உள்ளிட்ட நகரங்கள் இந்த ஆற்றின் கரையில் அமைந்துள்ளன.

### துணை நதிகள்

புன்புனின் முக்கிய துணை நதிகள் - பூட்டேன், மாதர் மற்றும் மோகர்.

இதர செய்திகள்
-------------

சுமார் 200 கிலோமீட்டர்கள் (120 mi) நீண்ட இந்த நதி பெரும்பாலும் மழைநீரை மழைக்காலங்களில் தாங்கி வருகிறது. கோடைக் காலங்களில் சிறிதளவு தண்ணீர் செல்கிறது. இருப்பினும், மழையின் போது, புன்புன் பெரும்பாலும் பாட்னா நகரின் கிழக்கே கடும் வெள்ளடச் சேதங்களை ஏற்படுத்துகிறது. சுமார் 8,530 சதுர கிலோமீட்டர்கள் (3,290 sq mi) நீர்ப்பிடிப்பு பகுதியினைக் கொண்டுள்ளது. புன்புன் படுகையில் விவசாய பகுதி சுமார் 5,000 சதுர கிலோமீட்டர்கள் (1,900 sq mi) விளைநிலங்களைக் கொண்டுள்ளது. நதிப்படுகையின் சராசரி ஆண்டு மழையளவு 1,181 மில்லிமீட்டர்கள் (46.5 அங்) ஆகும்.

மத முக்கியத்துவம்
-----------------

கயா மகாத்மியாவுடன் தொடர்புடைய இந்த நதி வாயு மற்றும் பத்ம புராணங்களில் *புனா-புனாவாக* (மீண்டும் மீண்டும்) குறிப்பிடப்பட்டுள்ளது. இதில் புன்-புன் பேச்சுவழக்கு அழைக்கப்பட்டிருக்கலாம், புராணங்கள் *புனா-புனா* என்ற வார்த்தையை ஆன்மீக ரீதியில் விளக்குகின்றன. ஆற்றில் முன்னோர்களுக்குக் *கடமைகளை* வழங்குவதன் மூலம் பாவங்கள் மீண்டும் மீண்டும் அகற்றப்படுகின்றன.

மேற்கோள்கள்
-----------

1. ↑   *Asian Pacific Remote Sensing and GIS Journal*. United Nations. 24 September 2008. பன்னாட்டுத் தரப்புத்தக எண்:9789211201208.. பார்த்த நாள்: 2010-05-05.
2. 1 2 3  Jain, Sharad K.; Agarwal, Pushpendra K.; Singh, Vijay P. (16 May 2007). *Hydrology and Water Resources of India By Sharad K. Jain, Pushpendra K. Agarwal, Vijay P. Singh*. பன்னாட்டுத் தரப்புத்தக எண்:9781402051807.. பார்த்த நாள்: 2010-05-05.
3. ↑  "Rivers in Mythology". 29 July 2009 அன்று மூலம் பரணிடப்பட்டது. 2010-05-05 அன்று பார்க்கப்பட்டது.
4. ↑  O'Malley, L. S. S. (2007). *Bengal District Gazaetter - Gaya By L.S.S. O'malley*. பக். 8. பன்னாட்டுத் தரப்புத்தக எண்:9788172681371.. பார்த்த நாள்: 2010-05-05.
**காமரூப்பின் நாட்டுப்புற பாடல்கள்** என்பது அசாமிய  காம்ரூப் மக்களின் எண்ணங்களையும் உணர்ச்சிகளையும் வெளிப்படுத்தும் நாட்டுப்புற இசையின் பிரபலமான வடிவமாகும்.  இந்த பாடல்கள் அனைத்தும் பண்டைய காமரூப் இன மக்களிடம் இருந்து வழிவழியாக வாய்மொழியாக பரப்பப்பட்டவையாகும்.  காமரூபியின் இந்த நாட்டுப்புற பாடல்களின் மொழியானது ஆரம்பகால அசாமிய மொழிகள், காம்ரூபி பேச்சுவழக்குகள் மற்றும் தற்போதைய அசாமிய மொழிகள் உட்பட அசாமியரின் வெவ்வேறு பேச்சுவழக்குகள் மற்றும் பண்டைய வடிவங்களைக் கொண்டுள்ளது.

வரலாறு
------

இந்தப் பாடல்கள் பழங்காலத்திலிருந்தே காம்ரூப் பகுதி மக்களால் பரம்பரை பரம்பரைகளாக பாடப்பட்டு வருகின்றன. திருமணப் பாடல்கள் (பியார் கீத்), கெளர் (படகுப் போட்டி பாடல்கள்) கீத், மஹா கெடா (கொசுவை விரட்டுதல்) பாடல்கள், குழந்தை விளையாட்டு பாடல்கள், அறுவடை திருவிழா பாடல்கள்,  மீன்பிடி பாடல்கள்  மற்றும் தாலாட்டு போன்ற அவர்களின் அன்றாட நடவடிக்கைகளை இணைக்கும் பாடல்களின் வடிவங்களும் பிரபலமாக உள்ளன. இலக்கியம் மற்றும் இசை ஆகிய இரண்டிலும் மிக உயர்ந்த நுட்பமான மற்றும் நேர்த்தியான வைஷ்ணவப் பாடல்களும்  தாழ்மையான டோலாரா மற்றும் டாகர் (அல்லது கஞ்சரி)  போன்ற காமரூப நாட்டுப்புற பாடல்களும் என  இரண்டு வகைகளிலும் இப்பாடல்கள்  பாடப்படுகின்றன. பரவலாக இவை பாடப்பட்டாலும்  அவை மிகுந்த இசை நுணுக்கத்தை வெளிப்படுத்துகின்றன.  இது இசை முறைகளின் செழுமைக்காக அறியப்படுகிறது.

மேற்கோள்கள்
-----------

1. ↑  Bīrendranātha Datta (1999), *Folkloric Foragings in India's North-East*, p.31. p.p.240
2. ↑  "Kamrupi Lokgeet". mapsofindia.com. 28 June 2011 அன்று மூலம் பரணிடப்பட்டது. 2011-07-24 அன்று பார்க்கப்பட்டது.
3. ↑  Dhaneswar Kalita (1991), *Traditional performances of South Kamrup*, p.57, p.p82, Gian Pub. House
4. ↑  Sangeet Natak Akademi (1974), *Sangeet natak: Issues 31-34*
**இந்து சாதனம்** (*Hindu Organ*) என்பது 1889 ஆம் ஆண்டில் இருந்து யாழ்ப்பாணத்தில் இருந்து வெளிவரும் இதழ் ஆகும். இது தமிழ், ஆங்கிலம் என இரு மொழிகளில் வெளியிடப்பட்டதோடு இன்றும் சைவபரிபாலன சபையினரால் மாதமொரு முறை வெளியிடப்பட்டு வருகின்றது.

வரலாறு
------

இந்து சாதனம் பத்திரிகை செப்டம்பர் 11, 1889ம் ஆண்டு யாழ்ப்பாணத்திலிருந்து சைவ பரிபாலன சபையினரால் அவர்களது சைவப்பிரகாச அச்சியந்திரசாலையில் அச்சிடப்பட்டு வெளியிடப்பட்டு வந்தது. இது ஆரம்பத்தில் 'டெமி' பிரமாணங் கொண்ட தாளிலே அகத்தில் தமிழும் புறத்தில் ஆங்கிலமும் (*Hindu Organ*) கொண்ட ஒரு கூட்டுப் பத்திரிகையாக மாதம் இருமுறை புதன்கிழமைகளில் வெளிவந்தது.

இந்த இரு மொழிப் பத்திரிகை ஜூலை 5, 1899 ஆம் ஆண்டிலிருந்து ஆங்கிலப் பத்திரிகை வாரம் ஒரு முறையும், ஜூலை 11, 1906 இலிருந்து தமிழ்ப் பத்திரிகை தனியாக மாதம் இரு முறையும் வெளிவர ஆரம்பித்தன. அதன் பின்னர் ஜூலை 10, 1913 இல் இருந்து ஆங்கிலப் பத்திரிகை மாதமிரு முறையும் தமிழில் வாரம் ஒரு முறையும் வெளிவந்தன.

ஆசிரியர்கள்
-----------

ஆரம்பத்தில் ஆங்கிலப் பத்திரிகைக்கு ஆசிரியராக இருந்தவர் திருவனந்தபுரம் பிரதம நீதியரசராக முன்பு விளங்கியவரும் பிரபல கணிதவியலாளரும், ஆங்கிலம், வடமொழி மற்றும் தமிழ் ஆகியவற்றில் புலமை பெற்றவருமாகிய தா. செல்லப்பாபிள்ளை அவர்கள். இவர் 1891 இல் சுகவீனம் காரணமாக விலகவே வழக்கறிஞர் ஏ.கதிரவேலு மற்றும் அ.சபாபதி ஆகியோர் ஆங்கிலப் பதிப்புக்கு இணை-ஆசிரியர்களாயினர். ஜூலை 1892 முதல் அ.சபாபதி ஆசிரியரானார். அ.கதிரவேலு தொடர்ந்து பல கட்டுரைகளை எழுதி வந்தார். இவர்களைத் தொடர்ந்து ச.சிவகுருநாதர், தெ.அ.துரையப்பாபிள்ளை, எம்.எஸ்.இராஜரத்தினம், எம்.எஸ்.இளையதம்பி, வி.நாகலிங்கம், ஏ.வி.குலசிங்கம், த.முத்துசாமிப்பிள்ளை என்போர் ஆங்கிலப் பத்திரிகாசிரியர்களாக விளங்கியுள்ளனர்.

தமிழ்ப் பத்திரிகைக்கு நவம்பர் 25, 1896 வரையில் ஆசிரியராகவும் பொறுப்பாளராகவும் விளங்கியவர் ஆறுமுகநாவலரின் பெறாமகன் நல்லூர் த. கைலாசபிள்ளை. அவரை அடுத்து தமிழ்ப் பத்திரிகாசிரியர்களாகப் பெ. கார்த்திகேசபிள்ளை, எஸ்.கந்தையாபிள்ளை, கு.சிற்சபேசன், மு.மயில்வாகனம் என்போர் விளங்கியுள்ளனர்.

அ.சபாபதி, நம.சிவப்பிரகாசம் ஆகியோர் இரு பத்திரிகைகளுக்கும் ஆசிரியர்களாக இருந்திருக்கின்றனர்.

சமயப் பிரசாரம்
--------------

இவ்விரு பத்திரிகைகளும் சைவ சமயம் சம்பந்தமான கட்டுரைகளையும் செய்திகளையும் கருத்துகளையும் தாங்கி வந்தன. சமய சம்பந்தமான நிகழ்ச்சிகளுக்கு முக்கியத்துவம் கொடுத்துப் பிரசாரஞ் செய்தன. திருக்கேதீஸ்வரம், திருக்கோணேஸ்வரம் முதலிய தேவாரம் பெற்ற திருத்தலங்களின் புனருத்தாரணத் திருப்பணிகளுக்கு இவை அளித்து வந்த ஊக்கம் குறிப்பிடத் தக்கது.

உசாத்துணை
---------

* மார்ட்டின், ஜோன் எச். *Notes on Jaffna*, American Ceylon Mission, தெல்லிப்பழை, 1923 (இரண்டாம் பதிப்பு: 2003)
* பூலோகசிங்கம், பொ. *இந்துக் கலைக்களஞ்சியம் (முதற் தொகுதி)*, கொழும்பு, 1990

வெளி இணைப்புகள்
---------------

```
* இந்து சாதனம் வலைத்தளம் பரணிடப்பட்டது 2012-03-04 at the வந்தவழி இயந்திரம்
```
**சுபாஷ் அகர்வால்** (Suresh Agarwal) ஒரு இந்திய தொழில்முறை வீரர் மற்றும் ஆங்கில பில்லியர்ட்ஸ் மற்றும் மேடைக்கோற்பந்தாட்டம் பயிற்சியாளர் ஆவார். இந்தியாவின் தேசிய மேடைக்கோற்பந்தாட்ட வாகையாளர் ஆவார்.  அவர் 1983 ஆம் ஆண்டு அமெச்சூர் ஐபிஎஸ்எஃப் உலக பில்லியர்ட்ஸ் வாகையாளர் போட்டியில் இரண்டாம் இடத்தைப் பிடித்தார். மைக்கேல் ஃபெரீரா 2744 – 3933 உடன் தோற்றார்.  1995 ஆம் ஆண்டில் அவர் இங்கிலாந்து வாகையாளர் இறுதிப் போட்டியில் பீட்டர் கில்கிறிஸ்டை தோற்கடித்தார், இங்கிலாந்தில் நடைபெற்ற தரவரிசை நிகழ்வில் வென்ற முதல் இந்திய தேசிய வீரர் என்ற பெருமையைப் பெற்றார். ( ப 184 ) அவர் 1983 ஆம் ஆண்டில் மதிப்புமிக்க அர்ஜுனா விருதைப் பெற்றார்,  அகர்வால் இந்திய தேசிய பில்லியர்ட்ஸ் அணியின் பயிற்சியாளராக பங்கஜ் அத்வானியுடன் பணியாற்றினார்.  அவர் மறைந்த உலக அமெச்சூர் மேடைக்கோற்பந்தாட்ட சாம்பியன் ஓம் அகர்வாலின் சகோதரர், மற்றும் ஆங்கிலோ-இந்திய வாகையாளரான வில்சன் ஜோன்ஸின் பாதுகாவலர் ஆவார். அகர்வாலின் குடும்பப் பெயர் சில நேரங்களில் "அக்ரவால்" என்று தவறாக எழுதப்படுகிறது.

மேற்கோள்கள்
-----------

1. ↑  Shyam. "India's First-ever World Champion is Awaiting Some Kindness". *இந்தியன் எக்சுபிரசு* (Mumbai, India: Ramnath Goenka).
2. ↑  "Past Champions". *IBSF.info*. Reims, France: International Billiards & Snooker Federation. January 20, 2013 அன்று மூலம் பரணிடப்பட்டது. December 4, 2009 அன்று பார்க்கப்பட்டது.
3. ↑  "Arjun Award Winners for 'Billiards and Snooker'". *SPortal*. New Delhi, India: Ministry of Youth Affairs and Sports. 10 November 2007 அன்று மூலம் பரணிடப்பட்டது. 4 December 2009 அன்று பார்க்கப்பட்டது.
4. ↑  "Billiards Fraternity Hail Advani". *The Hindu*. Chennai, India: Kasturi and Sons. 7 September 2009. 4 December 2009 அன்று பார்க்கப்பட்டது.